CELEX: 32021D0729
Language: lv
Date: 2021-04-29 00:00:00
Title: Eiropas Centrālās bankas Lēmums (ES) 2021/729 (2021. gada 29. aprīlis), ar ko groza Lēmumu (ES) 2017/2098 par procedūru, kuru ievēro, nosakot koriģējošus pasākumus par neatbilstību Regulas (ES) Nr. 795/2014 noteikumiem (ECB/2021/18)

5.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 157/5
               
            
         EIROPAS CENTRĀLĀS BANKAS LĒMUMS (ES) 2021/729
         (2021. gada 29. aprīlis),
         ar ko groza Lēmumu (ES) 2017/2098 par procedūru, kuru ievēro, nosakot koriģējošus pasākumus par neatbilstību Regulas (ES) Nr. 795/2014 noteikumiem (ECB/2021/18)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. pantu, 22. pantu un 34.1. panta pirmo ievilkumu,
         ņemot vērā Eiropas Centrālās bankas Regulu (ES) Nr. 795/2014 (2014. gada 3. jūlijs) par sistēmiski nozīmīgu maksājumu sistēmu pārraudzību (ECB/2014/28) (1) un jo īpaši tās 22. panta 6. punktu,
         tā kā:
         
                     (1)
                  
                  
                     Regula (ES) Nr. 795/2014 (ECB/2014/28) nosaka pārraudzības prasības, kas piemērojamas sistēmiski nozīmīgām maksājumu sistēmām (SNMS). Euro zonas dalībvalstīs iedibinātu SNMS operatoriem jānodrošina to SNMS atbilstība šīm prasībām. SNMS pārraudzībai izraudzītajām kompetentajām iestādēm jābūt pietiekamiem resursiem un pārraudzības pilnvarām. Tas ietver kompetentās iestādes spēju piemērot koriģējošus pasākumus, lai novērstu pārraudzības prasību neievērošanu vai tās atkārtošanos, kā noteiktsRegulas (ES) Nr. 795/2014 (ECB/2014/28) 22. pantā. Saskaņā ar Regulas (ES) Nr. 795/2014 (ECB/2014/28) 22. panta 6. punktu pieņemts Eiropas Centrālās bankas Lēmums (ES) 2017/2098 (ECB/2017/33) (2), un tas nosaka sīki izstrādātus noteikumus un procedūras koriģējošu pasākumu piemērošanai SNMS operatoriem.
                  
               
                     (2)
                  
                  
                     Regula (ES) Nr. 795/2014 (ECB/2014/28) nesen grozīta, lai atspoguļotu to, ka īpašos un ārkārtas apstākļos varētu būt lietderīgi, ka minētās regulas 1. panta 3. punkta iii) apakšpunktā noteiktajiem kritērijiem atbilstošas SNMS atbilstību minētās regulas prasībām kā izraudzītās kompetentās iestādes pārrauga divas Eurosistēmas centrālās bankas – t. i., nacionālā centrālā banka un ECB, lai gūtu labumu no attiecīgās nacionālās centrālās bankas zināšanām un iepriekš nodibinātām attiecībām ar pārraudzīto iestādi, kā arī lai atzītu ECB lomu šādu SNMS pārraudzībā.
                  
               
                     (3)
                  
                  
                     Tāpēc Lēmums (ES) 2017/2098 (ECB/2017/33) būtu jāgroza, lai precizētu procedūru koriģējošu pasākumu noteikšanai gadījumā, ja divas Eurosistēmas centrālās bankas izraudzītas par SNMS, kas atbilst Regulas (ES) Nr. 795/2014 (ECB/2014/28) 1. panta 3. punkta iii) apakšpunktā noteiktajiem kritērijiem, kompetentajām iestādēm.
                  
               
                     (4)
                  
                  
                     Tādēļ attiecīgi jāgroza Lēmums (ES) 2017/2098 (ECB/2017/33),
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmumu (ES) 2017/2098 (ECB/2017/33) groza šādi:
            
                        1)
                     
                     
                        šādi groza 2. pantu:
                        
                                    a)
                                 
                                 
                                    iekļauj šādu 1.a punktu:
                                    
                                       “1.a   Ja divas Eurosistēmas centrālās bankas izraudzītas par kompetentajām iestādēm attiecībā uz konkrētu SNMS Regulas (ES) Nr. 795/2014 (ECB/2014/28) vajadzībām un ja saskaņā ar minētās regulas 1. panta 2. punktu pieņemtajā lēmumā, ar ko attiecīgo maksājumu sistēmu identificē kā SNMS, nav īpaši noteikts citādi, piemēro šādus principus:
                                       
                                                   a)
                                                
                                                
                                                   kompetentās iestādes pilnvaras un tiesības, kas noteiktas šajā lēmumā, var īstenot atsevišķi kāda no divām Eurosistēmas centrālajām bankām, kuras izraudzītas par kompetentajām iestādēm, vai abas kopā;
                                                
                                             
                                                   b)
                                                
                                                
                                                   jebkāds kompetentās iestādes pienākums rīkoties noteiktā veidā vai veikt noteiktus pasākumus saistībā ar konkrētu procedūru, lai piemērotu šajā lēmumā noteiktu koriģējošu pasākumu, ir tās Eurosistēmas centrālās bankas pienākums, kura uzsāk attiecīgo procedūru, vai, ja attiecīgo procedūru uzsākušas abas Eurosistēmas centrālās bankas kā uzraudzītās kompetentās iestādes kopā, tas ir katras iestādes pienākums;
                                                
                                             
                                                   c)
                                                
                                                
                                                   abas Eurosistēmas centrālās bankas, kas izraudzītas kā kompetentās iestādes, savā starpā koordinē jebkādu mijiedarbību ar SNMS operatoru un visus tam adresētos pieprasījumus;
                                                
                                             
                                                   d)
                                                
                                                
                                                   SNMS operatora pienākumi pret kompetento iestādi saskaņā ar šo lēmumu ir pienākumi pret katru no divām Eurosistēmas centrālajām bankām, kas izraudzītas kā kompetentās iestādes, un atbildi uz jebkuru pieprasījumu, ko viena vai abas iestādes iesniegušas saskaņā ar šo lēmumu, sniedz katrai no tām.”;
                                                
                                             
                                 
                              
                  
                        2)
                     
                     
                        šādu 4. punktu pievieno 6. pantam:
                        
                           “4.   Ja gan ECB, gan NCB izraudzītas par kompetentajām iestādēm saskaņā ar Regulas (ES) Nr. 795/2014 (ECB/2014/28) 1. panta 2. punktu, lēmumu par koriģējošo pasākumu noteikšanu apstiprina attiecīgi ECB vai NCB lēmējinstitūcija, kas kā izraudzītā kompetentā iestāde uzsākusi konkrēto procedūru koriģējošo pasākumu noteikšanai, vai, ja procedūru uzsākušas abas kompetentās iestādes kopā, katras iestādes lēmējinstitūcija. Lēmumā norāda termiņu, kurā attiecīgajam SNMS operatoram jāīsteno koriģējošos pasākumus.”
                        
                     
                  
         
            2. pants
            Nobeiguma noteikums
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2021. gada 29. aprīlī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  OV L 217, 23.7.2014., 16. lpp.
         
         
            (2)  Eiropas Centrālās bankas Lēmums (ES) 2017/2098 (2017. gada 3. novembris) par procedūru, kuru ievēro, nosakot koriģējošus pasākumus par neatbilstību Regulas (ES) Nr. 795/2014 noteikumiem (ECB/2017/33) (OV L 299, 16.11.2017., 34. lpp.).